  Туспуктэм: Удмуртиысь тӧролэн но кивалтэтлэн пресс-службазы Майя Бывальцева 6+ 8-тӥ куартолэзе Удмуртиын 30 пала адями шер пумиськылӥсь (раритетный) техникаен «Живёт Победа в поколениях» автопробеге пыриськоз. Соос 250 иськемъемез ортчозы но 10 гуртъёсы но черкогуртъёсы пыралозы, ивортӥз элькун тӧролэн но кивалтэтлэн пресс-службазы. Ужрадэ пыриськисьёс Иж-49 но М-72 мотоциклъёсын, ГАЗ-69 но ГАЗ-67 автомобильёсын мынозы. Автопробег 8 час 30 минутэ Пичи Пурга ёросысь Яган-Докъя черкогуртын кутскоз. Отысен Подгорной, Вуж Салья, Юрмалай, Уддяди, Лутоха, Кияса, Пуро, Кечёво, Пуро-Можга пыр ортчозы но Чутожмон гуртэ вуозы. Котькуд дугдон интыын митингъёс ортчозы. Гуртоос совето войскоослэн Германиын группаезлэн историеныз тодматскозы, Быдӟым Атыкай ож вакытысь солдатъёслэсь дӥсьсэс, шер пумиськылӥсь техникаез, солдатлэсь арбериоссэ, Совето но Росси армилэн войскоосызлэсь флагъёссэс адӟозы. «Живёт Победа в поколениях» ӵектосэз Яган-Докъяысь клублэн кивалтӥсез Надежда Сайфутдинова малпаз. « Мынам анай-атае ожез чидазы, атае старшина Мерзляков Иван Трофимович 1942-тӥ аырсен 1947-тӥ арозь службазэ нуиз, анае Мерзлякова Евдокия Ивановна 13 аресысен Ижысь ожгар заводын контролёр луыса ужаз. Соос адӟизы, кызьы адямиос бырылӥзы – пуштылонъёслэсь, сютэк улэмлэсь. Соос со кӧшкемыт ожын вормисьёслэсь данзэс вань улытозязы нуизы, милемлы сётӥзы. Нош ми утьыны но мукет поколениослы, пиналъёмылы но нунокъёсмылы, вераны кулэ » Надежда Сайфутдинова, Яган-Докъяысь клублэн кивалтӥсез Тодэ вайытом, 9-тӥ куартолэзе 12 часын Ижкарын Михаил Архангеллы сӥзем соборын «Колокол памяти — колокол Победы» ужрад ортчоз. Тегъёс: ВормонНунал Удмуртия ПичиПурга  